|  |
| --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” |
| ФАКУЛТЕТ ИСТОРИЧЕСКИ |
| У Ч Е Б Е Н П Л А Н |
| Утвърждавам: .................................. | Утвърден от Академически съвет с протокол№ ............. / ............... |
|  |
| Професионално направление: 1.3. Педагогика на обучението по...ОКС „магистър” |
|  |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| И | Ф | О | 5 | 0 | 2 | 1 | 2 | 4 |

Специалност:Магистърска програма: **Обучението по гражданско и интеркултурно образование в средното училище** |
|  |
| **Форма на обучение: редовна****Продължителност на обучението (брой семестри): 2 семестъра** |
|  |
| **Професионална квалификация**: **Магистър, специалист по гражданско и интеркултурно образование в средното училище** |

**Исторически факултет**

**КВАЛИФИКАЦИОННА ХАРАКТЕРИСТИКА**

**МП Обучението по гражданско и интеркултурно образование в средното училище**

1. **Насоченост, образователни цели**

Магистърската програма има за цел да осигури усъвършенстването и надграждането на теоретико-методологическата подготовка на обучаваните педагогически специалисти в областта на граджанското и интеркултурното образование чрез прилагане на съвременните достижения в посочените области.

Обучението е конструирано на широка интердисциплинарна, интеркултурна и интерактивна основа, съчетаваща компетентностен подход и специализирани научни знания в областта на съвременните хуманитарни, социални, политически и правни науки (философия, история, география, право, икономика и др.) и общопедагогическата подготовка. Програмата се реализира от утвърдени и млади преподаватели.

1. **Обучение (знания и умения, необходими за успешна професионална дейност; общо теоретична и специална подготовка и др.)**

Аудиторното обучение в МП *Обучението по граджанско и интеркултурно образование в средното училище* включва 8 задължителни дисциплини и 4 избираеми дисциплини. Задължителните дисциплини осигуряват общо 33 кредита, а избираемите – 8. В учебния план са включени също така и 2 задължителни практики, носещи общо 4 кредита, както и една факултативна дисциплина.

Обучението е насочено към:

* Придобиване на основни знания, умения и компетентности от теорията и практиката на съвременното гражданско и интеркултурно образование
* Развиване на основни компетентности от областта на съвременната дидактика на обучение по гражданско и интеркултурно образование
* Развиване на компетентности за прилагане на образователните технологии в обучението по гражданско и интеркултурно образование

**Професионална квалификация:**

Магистър, специалист по гражданско и интеркултурно образование

**3. Професионални и общи компетенции, специфични компетенции:**

Завършилите програмата разширяват притежаваните професионални знания и компетенции, които успешно прилагат в образователния процес, вкл. и в комуникацията с младите хора в различни типове училища.

**Знания:**

* за фундамента на гражданското и интеркултурното образование – недопускане на дискриминация, зачитане на достойнството, свободата, равенството, върховенството на правото и демократичното гражданство;
* за ключови за демократичното общество концепции, като власт, равенство, справедливост;
* за развитието на политическата философия на Западния свят и историческия опит на 20 век като фундаментални за изграждането на гражданско поведение;
* свързани с познаване, разбиране и прилагане на принципите на демокрацията и правовата държава;
* отнасящи се до конституционното устройство на България и на правата на българските граждани;
* конкретизиращи ролята на гражданското общество и на демократично функциониращите държавни институции и институциите на ЕС;
* разширяващи информираността за икономическите процеси в България, ЕС и света в контекста екологичните и демографските проблеми на съвременността и на устойчивото развитие;
* осмислящи междукултурните взаимодействия и различните политики за защита правата на малцинствата в България и Европа.

**Умения:**

* за разработване и управление на проекти;
* за водене на конструктивен диалог, дебатиране, договаряне;
* за работа в екип;
* за решаване на конфликти в условията на интеркултурна социална среда;
* за подбор и прилагане на система от образователни техники и технологии съобразно конкретно тематичното съдържание от учебния предмет;
* за отстояване на активна гражданска позиция по основни проблеми на политическото, историческото, социалното и стопанското развитие на обществото, ЕС и съвременния глобален свят

**Компетентности – лични и професионални:**

* за познавателни компетентности, като критично мислене, конструктивно участие в диалог и дебат, конструктивно общуване в различни контексти и социални среди, свързани с демократичната култура (определени от Съвета на Европа);
* за прилагане на интердисциплинарността спрямо формиране на демократичната култура като фактор за ефективно гражданско образование
* институционална грамотност, която създава възможности за взаимодействие между формалното и неформалното образование от една страна, и реалния политически и обществен живот, от друга;
* социална и гражданска компетентност в обвързаност с динамиката на глобалния свят, в контекста на съвременните геополитически реалности, както и спрямо непрестанно променящата се социална и културна среда на регионално и национално ниво;
* екологична компетентност като комплекс от професионални качества, благодарение на които специалистите прилагат модел на обучение, насочен към екологосъобразни решение при взаимодействието на учениците със заобикалящия природен и социален свят;
* дигитална компетентност в нейните основни измерения (според Рамката за дигитална компетентност на Европейската комисия).

**Възможности за стажове и практики:**

Прилагането на Системата за Трансфер на Академични Кредити е разработени на основата на Европейската Система за Трансфер на Академични Кредити в страните от Европейския съюз, създава условия за академична мобилност и международна сравнимост на получаваните знания и придобитите умения. Съществуващите традиции за участие на студентите в програми с европейско финансиране, вкл. програма „Еразъм+“, открива пред тях широк достъп до европейското образователно пространство.

Сключените международни споразумения от страна на университетите, партньори по проекта, за осъществяване на изследователски проекти съвместно с други институции извън страната и за посещение на партньорскн научноизследователски центрове, неправителствени организации и административни звена на различно ниво на управление – държавни институции, областни и общински управи, кметства, са базисна основа за осъществяване на стажове в областта на изследователската и професионално-практическата дейност на студентите.

**Изисквания за прием:**

Съобразно Правилника за прием в ОКС „магистър“ – придобита ОКС „бакалавър“. Приемат се кандидати с придобита професионална квалификация „учител“ от професионални направления 2.2. История и археология, 1.3. Педагогика на обучението по..., 3.1.Социология, анторопология, науки за културата, 2.3. Философия, 4.4. Науки за земята. Срокът на обучение е 2 семестъра.

Приемът се осъществява *чрез* събеседване върху проблемите на гражданското и интеркултурното образование в училище. Проверяват се говорните и комуникативните способности

**Изисквания за дипломиране:**

* защита на дипломна работа
1. **Професионална реализация (съгласно Националната класификация на професиите и длъжностите в Република България/международни класификации и съобразно позицията на бъдещия специалист в националната квалификационна рамка за висше образование и квалификационната рамка на Европейското пространство за висше образование):**

Успешно завършилите магистърската програма притежават теоретични, методологични и дидактични компетенции, отговарящи на съвременните обществени нужди за висококвалифицирани кадри в образованието, които им позволяват заемане на работна позиция съобразно Националната класификация на професиите и длъжностите в Р България в образователната сфера като учители по гражданско и интеркултурно образование в средните училища; в административни звена на различно ниво на управление, както и в неправителствения сектор. Завършилите МП Обучението по гражданско и интеркултурно образование в средното училище получават професионална квалификация по НКДП кодове 2351 (6001), 2342 (5002), 2341 (5002), 2330 (5005), 2330 (5004)